เสียวหมี่

บริษัทเสียวหมี่ (; ) หรือ เสียวหมี่ เป็นบริษัทจีน มีสำนักงานใหญ่ตั้งอยู่ที่อุทยานเทคโนโลยีเสียวหมี่ ถนนอันหนิงจวง เขตไห่เตี้ยน ก่อตั้งขึ้นเมื่อวันที่ 3 มีนาคม พ.ศ. 2553 มีสำนักงานใหญ่ในปักกิ่ง ประเทศจีน ผลิตและลงทุนเกี่ยวกับสินค้าอิเล็กทรอนิกส์ เช่น สมาร์ตโฟน โมบายล์แอป แล็ปท็อป เอียร์โฟน รถยนต์อัจฉริยะ ชิป อุปกรณ์ IoT ฯลฯ ตลอดจนสินค้าอื่น ๆ เช่น กระเป๋า รองเท้า ฯลฯ

เสียวหมี่ออกผลิตภัณฑ์สมาร์ตโฟนของตนเองในเดือนสิงหาคม พ.ศ. 2554 และได้ส่วนแบ่งในตลาดจีนอย่างรวดเร็ว จนกลายเป็นบริษัทสมาร์ตโฟนรายใหญ่ที่สุดของประเทศจีนใน พ.ศ. 2557 และกลายเป็นบริษัทผลิตสมาร์ตโฟนรายใหญ่ที่สุดเป็นอันดับ 4 ของโลกเมื่อเริ่มครึ่งหลังของปี พ.ศ. 2561 มีตลาดใหญ่ที่สุดอยู่ในประเทศจีน และตลาดใหญ่เป็นอันดับ 2 อยู่ในประเทศอินเดีย

ดูเพิ่ม
เรดหมี่
โพโค่

อ้างอิง

แหล่งข้อมูลอื่น



หมวดหมู่:บริษัทของจีน
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2561